### Resume

Byrådet har samlet afsat 37,8 mio. kr. til om- og tilbygning af Hældagerhallen. Rådighedsbeløbene er fordelt på to år, hvoraf der er afsat 10 mio. kr. i 2022 og 27,8 mio. kr. i 2023. I tæt samarbejde med lokale interessenter er der udarbejdet et projektforslag for de nye faciliteter med en samlet sum på 40,675 mio. kr. Bredballe Idrætsforening er medfinansierende på projektet med 2,875 mio. kr. Der søges om en udgiftsanlægsbevilling på 40,675 mio. kr. og en indtægtsanlægsbevilling på [adresse] mio. kr.

### Sagsfremstilling

Der er afsat 37,8 mio. kr. til om- og tilbygning af Hældagerhallen, der er en kommunal hal. Bevillingen er fordelt med 10 mio. kr. i 2022 og 27,8 mio. kr. i 2023. Udover den kommunale finansiering skal tillægges en medfinansiering fra [adresse] på [adresse] mio. kr., hvorfor det samlede anlægsbudget for byggeriet er 40,675 mio. kr.

Projektet er organiseret omkring en arbejdsgruppe med lokale repræsentanter fra foreningslivet, skolen og skolebestyrelsen. Med bygherrerådgivning fra Kommunale Ejendomme er der gennemført en brugerinddragende proces, hvor input fra arbejdsgruppen er forsøgt indarbejdet i projektforslaget.

Der er generelt en god opbakning og tilfredshed med projektet hos den lokale arbejdsgruppe.

Projektforslag:

I sammenhæng med de eksisterende idrætsfaciliteter indeholder projektforslaget i stueplan etableringen af en ny idrætshal med springgrav, således der samlet bliver to idrætshaller på [adresse]. Fra begge idrætshaller vil der være udgang til et nyt opholdsområde med tilhørende salgsbod og køkken. Opholdsområdet binder skole og idrætsfaciliteter sammen, og området påtænkes således anvendt af både skole og idræt/fritidsliv.

I tilknytning til opholdsområdet samt den nye hal etableres en aktivitetssal med mulighed for inddeling via hejsevæg.

Ved den eksisterende hal ombygges faciliteterne, således der skabes et større åbent gangområde med udgang til boldbaner og i nærhed til fitness og depot. Nyere eksisterende omklædningsrum i stueplan bevares.

Med udkig til den eksisterende hal etableres en 1. sal, hvor e-sport og et mødelokale placeres.

Kælderen under den eksisterende hal ombygges, således der etableres nye omklædnings- og depotrum.

Af andet budget - og således ikke indeholdt i den angivne økonomi - etableres i stueplan og i nærhed til opholdsområdet et nyt madkundskabslokale, teori- og bespisningslokale samt rum til undervisning i musik for både Hældagerskolen og Musik- og Kulturskolen.

Placeringen af den nye hal betyder, at parkeringsforholdende ved hal og skole ændres. Der etableres en ny kiss & ride langs den nye hal samt nye parkeringspladser ved padelbanerne.

Skitseforslag er vedlagt.

Medfinansiering:

Til projektet stilles en medfinansiering på [adresse] mio. kr. Af medfinansieringen skal afregnes fondsmoms på 17,5 % af alle indsamlede midler, der ikke kan henføres til privatpersoner. Der skal således indsamles maksimalt 3,378 mio. kr. for at få finansieret 2,875 mio. kr.

Opgaven med indsamling af midler er organiseret i et sponsorudvalg under Bredballe Idrætsforening, der har udarbejdet to planer for finansieringen. I den ene plan er finansieringen primært baseret på et bidrag fra idrætsforeningen samt indsamling fra forskellige indtægtsgenererende aktiviteter og handlinger, mens finansieringen i den anden plan også er baseret på en lånegaranti på 2 mio. kr. fra Vejle Kommune. En lånegaranti på 2 mio. kr. vil være imod principperne for lånegarantier i Vejle Kommune. Principperne er maksimalt 30% af projektets sum og op til 1 mio. kr. Arbejdsgruppen i [adresse] er gjort bekendt med dette.

Den videre proces:

Projektet forventes sendt i udbud i marts/april måned 2022, hvor Kultur- og Idrætsudvalget vil fungere som bedømmelsesudvalg. Når vinderprojektet kendes, fremsendes det endelige projekt til orientering.

Faciliteterne forventes at stå færdig i november/december 2023.

![](data:image/png;base64...)

Byggeriet af de nye idrætsfaciliteter betyder desuden, at driftsudgifterne øges. De øgede driftsudgifter forventes at beløbe sig til 790.000 kr. Der er pt. ikke finansiering til disse.

### Økonomi

![](data:image/png;base64...)

Opsummering af bevillingsmæssige konsekvenser.

Sagen medfører at der gives en udgiftsanlægsbevilling på 40,675 mio. kr. og indtægtsanlægsbevilling på –[adresse] mio. kr. Der afsættes rådighedsbeløb på [adresse] mio. kr. i 2022. I 2023 afsættes rådighedsbeløb på medfinansieringen på -2,875 mio. kr.

Høring:

Økonomi & Controlling/Budget har ingen bemærkninger af bevillingsmæssig karakter.

### Klima og resiliensvurdering

Ingen bemærkninger.

### Sagens videre forløb

Sagen skal behandles af Økonomiudvalget og Byrådet.

### Historik

Kultur- og Sundhedsdirektøren indstiller, 8. februar 2022, pkt. 18:

at de bevillingsmæssige konsekvenser godkendes, jævnfør skema i afsnittet økonomi.

Beslutning fra Kultur- og Idrætsudvalget, 8. februar 2022, pkt. 18:

Anbefales.

Beslutning fra Økonomiudvalget, 28. februar 2022, pkt. 50:

Anbefales.

### Beslutning

Godkendt.

Fraværende Anton Nørgaard.

Fraværende Margit Mogensen. I stedet mødte Laurits Thorsen.